**Suomen lasten ja nuorten kuvataidekoulujen liiton syyspäivät Forssassa Hämeen ammattikorkeakoululla ja Forssan lasten ja nuorten kuvataidekoululla 12.-13.11.2015!**

**Torstaina** perehdytään turvalliseen oppimisympäristöön, kokemuksiin taidekasvatuksesta kehitysvammaisten kanssa sekä museoon luovana oppimisympäristönä. Taiteilijaesittelyssä valokuvaaja Sirpa Ryyppö, kuvataiteilijat Kalle Hamm ja Dzamil Kamager. Päivän päätteeksi tutustumme Forssan museoon.   
**Perjantaina** on ohjelmassa poikaoppilaat, elokuvakasvatus pienten lasten kanssa sekä Osaava-hanke Saga. Päivän ohjelmassa on myös rinnakkaistyöpajat aiheista Mindfulness: tiedostava ja hyväksyvä läsnäolo, Valokuva pienten lasten kanssa, Ideoita tuunaamiseen pienten lasten kanssa sekä Valokuva työvälineenä pienten lasten kanssa työskenneltäessä. Taiteilijaesittelyssä kuvataiteilija Jenni Kalsola.

Syyspäivillä pidetään myös liiton syyskokous, opettajien työtehoseura ja julkistetaan vuoden kuvataidekasvattaja.

**TORSTAI 12.11.2015 Hämeen ammattikorkeakoulu HAMK:n maisemasali, Wahreninkatu 11, Forssan vanha kehräämöalue**

9.15-10.00 **Ilmoittautuminen ja aamukahvi**

10.00-10.20 **Syyspäivien avaus**  
 Opetus- ja kulttuuriministeri Sanni Grahn-Laasonen  
   
10.20-10.30 **Johdatus seminaarin ohjelmaan ja seminaaripaikan esittely**  
 Suomen lasten ja nuorten kuvataidekoulujen liitto ja Forssan kuvataidekoulu

10.30-11.30 **Turvallinen oppimisympäristö**

Erityisluokanopettaja, kouluttaja Kira Hurme

- Henkisen ja fyysisen turvallisuuden kokemus

- Kasvattajan keinot haastavassa tilanteessa

11.30-12.30 **Kokemuksia taidekasvatuksesta kehitysvammaisten kanssa**

Raija Mikkonen, hallituksen puheenjohtaja, Kirsikoti

12.30-13.30 **Lounas**

Ravintola Vanha Värjäri  
  
13.30-13.50 **Taiteilijapuheenvuoro I**   
 Valokuvaaja (VEAT) Sirpa Ryyppö

[www.sirparyyppo.fi/](http://www.sirparyyppo.fi/)

13.50-15.05 **Taiteilijapuheenvuoro I I**

Kuvataiteilijat Kalle Hamm ja Dzamil Kamager

[www.beelsebub.org/](http://beelsebub.org/)

15.05-15.30 **Kahvitauko**

15.30–16.15 **Museo luovana oppimisympäristönä** Kati Kivimäki, museonjohtaja, Forssan museo  
 Forssan museo sai Suomen Museoliiton ja ICOM:n Vuoden museo 2014 -palkinnon ja oli tänä vuonna ehdolla vuoden Eurooppalaiseksi museoksi.

16.15-17.30 **Mahdollisuus tutustua Forssan museoon**

19.00 - **Illanvietto, kaupungin vastaanotto ja vuoden kuvataidekasvattajan**

**julkistus**

Forssan lasten ja nuorten kuvataidekoulu

**PERJANTAI 13.11.2015 /**  **SAGA-päivä (Osaava-hanke), Forssan lasten ja nuorten kuvataidekoulu, Axelin Esikoulu, Wahreninkatu 11 ja Kuvaamo Sirpa Ryyppö, Kutomonkuja 2 E 3. Lounaasta alkaen Hämeen ammattikorkeakoulun iso auditorio, Wahreninkatu 11**

9.30-10.30 **Aamukahvi, Liiton syyskokous ja Opettajien työtehoseura**  
  
11.00-12.30 **Rinnakkaistyöpajat:**

1. **Mindfulness: tiedostava ja hyväksyvä läsnäolo, AD Tiina Leppämäki.**

Paikka: Forssan lasten ja nuorten kuvataidekoulu

Tuodaan esimerkein esiin tilanteita, joihin tiedostavasta läsnäolosta on apua. Tutkitaan miten mindfulness voi auttaa esim. ratkaisemaan ns. ongelmatilanteita ja kohtaamaan työn haasteita. Voidaan vaikkapa hakea työkaluja haastaviin vuorovaikutustilanteisiin, tai löytää keinoja ruokkia omaa luovuutta ja mielikuvitusta. Tälläkin tunnilla ohjaan lyhyen harjoituksen, jota voi myöhemmin itsenäisesti harjoittaa. Vapaalle keskustelulle varataan aikaa tässäkin tapauksessa.

1. **Valokuva pienten lasten kanssa, Sirpa Ryyppö (VEAT), Vuoden**

**Muotokuvaaja v.2010, Suomen Ammattivalokuvaajien Fotofinlandia ehdokas v.2011 (max 12 osallistujaa)**

Paikka: Kuvaamo Sirpa Ryyppö, Kutomonkuja 2 E 3. [www.sirparyyppo.fi/](http://www.sirparyyppo.fi/)

Inspiroidu valokuvauksen luovista käyttömahdollisuuksista lasten

opetuksessa. Opi käyttämään kameran tekniikkaa avuksi visuaalisen viestin

välittämisessä. Lapsellekin kamera voi olla sekä sivellin että kynä.

Tervetuloa iloiseen valokuvaustyöpajaan elämykselliseen miljööseen!

Oman kameran voi halutessaan ottaa mukaan.

1. **Ideoita tuunaamiseen pienten lasten kanssa, kuvataidekasvattaja Mari Salo (max 20 osallistujaa)**

Paikka: Forssan lasten ja nuorten kuvataidekoulu

Mitä voi tehdä kierrätysmateriaaleista pienten lasten kanssa? Ranskassa kierrätystaide- ja käsityöyhdistyksessä työskennelleen kuvataidekasvattajan, Mari Salon, vetämässä työpajassa saat tekniikkaideoita pienten lasten kuvataidekasvatukseen sekä hauskoja tapoja tutustuttaa lapsi kierrätysmateriaalien käyttöön. Työpajan aikana valmistetaan mm. brasilialaisia ja afrikkalaisia muovipulloleluja sekä soittimia. Osallistujille jaetaan kierrätysaskarteluideavihko. Työpajaan voi halutessaan tuoda mukanaan värikkäitä ja ohuita muovikasseja, rikkinäisiä sukkahousuja ja muovipulloja.

1. **Valokuva työvälineenä pienten lasten kanssa työskenneltäessä, sosionomi (YAMK), aktiivisesti valokuvaa työvälineenä sosiaali- ja kasvatusalalla käyttävä, voimauttavan valokuvauksen menetelmäkoulutuksen käynyt Karoliina Kärkkäinen**

Paikka: Axelin Esikoulu, Wahreninkatu 11 B, Kehräämön alue.

Työpajassa käsitellään valokuvaa työvälineenä pienten lasten kanssa työskenneltäessä. Työpajassa tehdään kaksi harjoitusta, joista toinen liittyy lapsuuskuvaan ja toinen omakuvaan. Sen lisäksi on varattu aikaa keskustelulle ja esimerkeille.

Osallistujia pyydetään ottamaan mukaansa kännykkä / tabletti, jolla voi kuvata sekä sellainen valokuva itsestä alle kouluikäisenä.

12.30-13.30 **Lounas**

Ravintola Vanha Värjäri

13.30-13.50 **Taiteilijapuheenvuoro**   
 Kuvataiteilija Jenni Kalsola

13.50-14.45 **Poikapopulismia vai jotain muuta? - Sukupuoli taidepedagogisena haasteena**

Taidepedagogiikan lehtori (emerita) Riitta Vira

14.45-15.30 **Elokuvakasvatusta ja kuvatarinoita pienten lasten kanssa**

Riikka Tidenberg, Saimaan mediakeskus ja Lappeenrannan kuvataidekoulu

15.30-16.00 **Saga-hankkeen tietoisku**

**OSALLISTUMISMAKSUT Huom!** Saman koulun 3. osallistujasta alkaen 20 % alennus:

**2 päivän osallistumismaksut**

Jäsenkoulujen edustajat 150 € / osallistuja

infokoulujen edustajat 180 € / osallistuja

Muut 220 € / osallistuja

**1 päivän osallistumismaksut**

Jäsenkoulujen edustajat 100 € / osallistuja

infokoulujen edustajat 125 € / osallistuja

Muu 160 € / osallistuja

Osallistumismaksu sisältää seminaarin ohjelman, lounaan ja kahvit. Ohjelmamuutokset mahdollisia. Peruutusehdot: 10-2 vrk ennen seminaaria perutuista ilmoittautumisista laskutetaan 30% osallistumismaksusta, sen jälkeen koko maksu. Maksuton peruutus ainoastaan lääkärintodistuksella.

**HOTELLIKIINTIÖ:**

Osallistujat varaavat ja maksavat majoituksensa itse. Kiintiö ei ole enää voimassa, mutta vapaita huoneita kannattaa tiedustella seuraavista hotelleista:

**SCANDIC FORSSA**

Hämeentie 7, 30100 Forssa

Puh. +358 40 4848 111

[forssa@scandichotels.com](mailto:forssa@scandichotels.com)

**[HOTELLI MAAKUNTA](http://www.hotellimaakunta.fi/" \t "_blank)**

Keskuskatu 12, 30100 Forssa

Puh. 040 417 4001

[www.hotellimaakunta.fi](http://www.hotellimaakunta.fi)

Hotelli Maakunnassa ei ollut alunperinkään kiintiötä, mutta majoitushinnoista saa -10% alennuksen ilmoittamalla varausvaiheessa koodin "Syyspäivät 2015".